section_heading: Kraj
paragraph_text: Kada su stražari na Emdenu uočili nadolazeći Sydney, kapetan Müller nije imao izbora nego podići sidro, ostaviti svoje mornare na otoku Directionu, i sukobiti se s australskom krstaricom. Sydney je bio veći i brži od Emdena te ga je nadjačao, ali borba se ipak produžila gotovo sat i pol. Početkom bitke, Emden je uspio na Sydneyu onesposobiti top i uništiti daljinomjer. Međutim, i sam je pogođen više od 100 puta, pretrpio ozbiljna oštećenja. Emdenova je paljba splasnula te je kapetan Müller u 11:15 brod nasukao na plažu otoka North Keeling da bi izbjegao potapanje.